Diari Oficial de la Generalitat Valenciana


Sumari del DOGV 4407, del 27-12-2002 (2002/14057)

Informació pública de la suspensió de llicències i d'acords aprovatoris de programes, per a l'estudi de les condicions urbanístiques de l'actuació aïllada situada a l'illa compresa entre l'avinguda del Mar, el carrer dels Gínjols i el carrer de Perfecto Artola.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4407

Data del DOGV
:   27-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14490


Organisme emissor
:   Ajuntament de Castelló de la Plana

Tipus de document
:   Anunci

Informació pública de la suspensió de llicències i d'acords aprovatoris de programes, per a l'estudi de les condicions urbanístiques de l'actuació aïllada situada a l'illa compresa entre l'avinguda del Mar, el carrer dels Gínjols i el carrer de Perfecto Artola. [2002/Q14399]
  
El Ple de l'Ajuntament de Castelló de la Plana, en data 28 de novembre de 2002, va adoptar el següent acord:
  
«En data 1 de març de 2002 es van aprovar amb caràcter definitiu els documents de revisió del Pla General d'Ordenació Urbana de Castelló de la Plana.
  
El pla aprovat delimita en sòl urbà una illa de 19.119 metres quadrats, situada entre l'avinguda del Mar, el carrer dels Gínjols i el carrer de Perfecto Artola, per a la qual determina un disseny urbanístic en què es definix la zona edificable i dotacional i qualifica l'àmbit com a actuació aïllada, cosa que implica una manera de gestió concreta.
  
Des de l'aprovació del Pla General fins hui s'han detallat les zones situades al voltant de l'actuació a què es fa referència, per això en estos moments el disseny i la qualificació com a aïllada podrien no resultar adequades.
  
Per una altra banda, l'article 6.5 de la Llei Reguladora de l'Activitat Urbanística establix que actuació aïllada és la que té per objecte una sola parcel·la i suposa la seua edificació, així com, si s'escau, la prèvia o simultània urbanització necessària per a convertir-la en solar i connectar-la amb les xarxes d'infraestructures i servicis existents i immediates; condicions que no sembla que s'ajusten a l'actuació a què es fa referència.
  
Davant la problemàtica plantejada, la corporació considera adequat sotmetre a estudi tècnic i jurídic les condicions urbanístiques previstes pel pla aprovat per a l'illa esmentada anteriorment.
  
L'article 57.1 de la Llei Reguladora de l'Activitat Urbanística i per remissió l'article 102.1 del Text Refós de la Llei sobre Règim del Sòl i Ordenació Urbana de 1992, possibiliten la suspensió de l'atorgament de llicències per a àrees o usos determinats, amb la finalitat d'estudiar-ne la formació o reforma.
  
Per tot això, vists els preceptes esmentats i l'informe de la cap de la Secció de Coordinació i Gestió Administrativa d'Urbanisme, a proposta de la Comissió Informativa d'Urbanisme i Obres, s'acorda:
  
1. Suspendre l'atorgament de llicències i d'acords aprovatoris de programes, per a l'estudi de les condicions urbanístiques de l'actuació aïllada situada a l'illa comprensa entre l'avinguda del Mar, el carrer dels Gínjols i el carrer de Perfecto Artola.
  
2. Publicar el present acord en el Diari Oficial de la Generalitat Valenciana, en el Butlletí Oficial de la Província de Castelló i a la premsa local».
  
Cosa que es fa pública perquè se'n prenga coneixement.